রানি কমলাপতি রেলওয়ে স্টেশন
রানি কমলাপতি রেলওয়ে স্টেশন (হিন্দি: रानी कमलापति, উচ্চারিত [raːniː kəməlaːpətɪ], স্টেশন কোড: RKMP), পূর্বনাম হাবিবগঞ্জ রেলওয়ে স্টেশন (হিন্দি: हबीबगंज, উচ্চারিত [ɦəbiːbɡəndʒ], স্টেশন কোড: HBJ), ভারতের মধ্যপ্রদেশ রাজ্যের ভোপালের একটি রেলওয়ে স্টেশন। এটি ভারতীয় রেলের নতুন দিল্লি–চেন্নাই প্রধান লাইন অবস্থিত। এটি ভারতীয় রেলের পশ্চিম মধ্য রেলের অধীনস্থ এবং পশ্চিম মধ্য রেলের ভোপাল রেলওয়ে বিভাগের সদর দপ্তর হিসেবে কাজ করে। এটি ভোপাল জংশন রেলওয়ে স্টেশনের (ভোপালের প্রধান স্টেশন) বিকল্প স্টেশন হিসেবে কাজ করে। এটি ভারতের প্রথম বেসরকারি রেলওয়ে স্টেশন।